Kénia Republica del Kenya Jamuhuri ya Kenia Republic of Kenya El Kénia, ufisialmente Republika del Kénia l'è na nasion afrikana a kaval dell'ekuator. El konfina kon la Somalia a est, l’Etiopia a nord, el Sud Sudan a nordovest, l’Uganda a ovest e la Tanzania a sud; el xe bagnà da l’Oxeano Indian. El nome Kenia vien dal kikuyu. Ko ke i esploratori eoropei ge domandava el nome de la montagna kon la nee, i Kikuiu i ga risposto , "la montagna de lo struzo". El paese el presenta na grande varietà de tereni e klimi. Al centro ge i grandi altipiani ke i kulmina kol Monte Kénia , el secondo monte de l’Afrika. A ocidente del Monte Kénia ge la Vale de el Rift, la piasè longa spakatura de la krosta terestre, ke la traversa el Kénia da sud a nord. La kosta la xe sabiosa o koralina. El Kénia el ga poki fiumi . Se kata un toketo del Lago Vitoria e i laghi del Rift. 'Sti kua i xe laghi de àkua salà . El nord del paese l’è deserto. La popołasion kéniana la vien da tante parti. I popoli bantu i xe rivai dal Sudan, i hamitici da Etiopia e Somalia. I arabi, ke i vegnea dal Iemen e el Oman, ga fondà dele cità importanti su la kosta. Lamu, doe el suahìli l’è nato; Gede, Mtvapa, Mombasa. I arabi fasea komercio de roba ke vegnea da l’Asia e komprava i mori da menar in Arabia kome sciavi. Da Mombasa, i arabi rivava fin al regno de i Baganda. I portogezi xe rivà inte el XVI sekolo e i ga okupà Malindi e Mombasa, ma i no se ga moso da la kosta. Le esplorazioni del sekolo XIX fasea konosar la rejone a i eoropei. Tuti i esploratori ga seguesto le karovane de i skiavisti arabi. Dopo i esploratori, i inglesi xe arivà da l’India. Lori i volea andar in Uganda e i no volea saverne de star in Kénia. Parò un grupo de koloni sa tolto le tere bone de i altipiani centrali e alora la kolonia del Kénia la fu acetada da la korona inglese. Inte el dopo guera , i kikuiu volea konkuistar l’indipendenza. I mau mau i kombatea kontro i kolonialisti e l’indipendenza rivò el 12 dicembre 1963. Jomo Keniata fu el primo presidente del Kénia, dal 1963 al 1978. Dopo de lu, ge stà el presidente Deniel arap Moi, dal 1978 al 2002. Ora ghe kofà presidente Emilio Mvai Kibaki. El Kénia el xe divixo in 47 kontadi . El Kénia el jera divixo in 1 rejon indipendente: e in 7 province: Vale de el Rift La kapital la xe Nairobi. La ga 4 milioni de abitanti, piasè de la metà i vive ne le barakopoli. Kibera, ko otocentomila abitanti, l'è la barakopoli piasè grande de l'Africa. Le altre cità importanti ie Mombasa, Nakuru, Eldoret e Kisumu. Dopo l’indipendenza, el Kénia el kresea ekonòmegamente. L’agrikoltura e l’industria jera de le piasè forti de l’Afrika. Soto el presidente Moi, el paese se katò in una recesion ekonòmega. Ankò, el paese el stà krescendo . El problema piasè grande el xe la distribuzion de la rikeza. El 2% de la popołasion el xe riko, la majoria la xe puareta – kon manko de un euro al di – ma la klase mèdia la krese. La repùblega del Kénia la ga trentado milioni de abitanti. I popoli majori i xe i kikuiu, i kanba, i luia, e i luo. Tra i popoli pecenini, i piasè konosudi i xe i masai, i pokot e i turkana. I altopiani centrali i e’ abita’ da popołasioni bantu . La l’è abità da popoli pastori . Rente al Lago Vitoria ghe i luo e i luia, anka lori vegnù zo dal Sudan. Inte el nord ge xe popoli hamitici, originari de Etiopia e Somalia. Su la kosta se kata altri bantu , e i popoli . Ankò el 30% de la popołasion la seve sete de ispirazion kristiana. El 25% i xe kristiani katoleghi.